wannaphong/clean_thaiwikipedia huggingface dataset:
# นโยบายเศรษฐกิจใหม่
นโยบายเศรษฐกิจใหม่  เป็นนโยบายเศรษฐกิจที่เสนอโดยวลาดีมีร์ เลนิน เพื่อป้องกันมิให้เศรษฐกิจรัสเซียล่มสลาย นโยบายดังกล่าวอนุญาตให้เอกชนดำเนินกิจการบางอย่างได้ เช่น ธุรกิจขนาดเล็กหรือร้านค้า เพื่อเป็นการสร้างรายได้ให้กับเอกชนในขณะที่รัฐควบคุมธนาคาร การค้าระหว่างประเทศและอุตสาหกรรมขนาดใหญ่ นโยบายได้รับการตัดสินใจในสมัยประชุมสภาที่ 10 ของพรรคคอมมิวนิสต์แห่งสหภาพโซเวียต ประกาศใช้เมื่อวันที่ 21 มีนาคม พ.ศ. 2464 กฤษฎีกาดังกล่าวบังคับให้ชาวนาให้ผลผลิตเกษตรกรรมเป็นวัตถุดิบแก่รัฐบาลแทนการจ่ายภาษี นอกจากนี้ ยังมีการออกกฤษฎีกาเพิ่มเติมเพื่อกลั่นกรองนโยบายและขยายไปรวมถึงอุตสาหกรรมบางประเภทด้วย

นโยบายนี้ถูกยกเลิกโดย สตาลิน ในปี พ.ศ. 2471 รวมระยะเวลาที่ใช้ 7ปี
# การรุกซาร์ลันท์
การรุกซาร์ลันท์ เป็นปฏิบัติการของฝรั่งเศสเข้าไปในซาร์ลันท์ในพื้นที่ป้องกันของกองทัพที่ 1 ของเยอรมนี ในช่วงเริ่มต้นของสงครามโลกครั้งที่สอง โดยมีจุดประสงค์ที่จะสนับสนุนโปแลนด์ ซึ่งกำลังถูกเยอรมนีบุกครอง อย่างไรก็ตาม การโจมตีของฝรั่งเศสหยุดลงและต้องถอนตัวออกไป ถึงแม้ว่าการรุกดังกล่าวจะเกิดขึ้นเพียงไม่กี่วันหลังจากการประกาศสงครามอย่างเป็นทางการของฝรั่งเศสต่อเยอรมนี มันได้กลายมาเป็นการโจมตีของกองทัพฝรั่งเศสเพียงครั้งเดียวตลอดช่วงสงครามโลกครั้งที่สอง

ตามข้อตกลงทางทหารฝรั่งเศส-โปแลนด์ กองทัพฝรั่งเศสจะต้องเตรียมการสำหรับการโจมตีครั้งใหญ่ภายในสามวันหลังจากมีการระดมพล กองทัพฝรั่งเศสสามารถยึดครองดินแดนระหว่างพรมแดนฝรั่งเศสและแนวเยอรมัน ตลอดจนสามารถเจาะผ่านการป้องกันของเยอรมนีได้ เมื่อวันที่ 15 ของการระดมผล (16 กันยายน) กองทัพฝรั่งเศสได้ทำการโจมตตีเต็มกำลังต่อเยอรมนี การระดมพลของฝรั่งเศสมีขึ้นตั้งแต่วันที่ 26 สิงหาคม และได้มีการประกาศระดมพลเต็มกำลังเมื่อวันที่ 1 กันยายน

การโจมตีของฝรั่งเศสในหุบเขาไรน์เริ่มขึ้นเมื่อวันที่ 7 กันยายน สี่วันหลังจากการประกาศสงครามของฝรั่งเศสต่อเยอรมนี หลังจากนั้น กองทัพเยอรมันซึ่งกำลังอยู่ในระหว่างการบุกครองโปแลนด์ และทหารฝรั่งเศสมีความเหนือกว่าทางกำลังพลอย่างมากตลอดแนวชายแดนกับเยอรมนี อย่างไรก็ตาม ฝรั่งเศสมิได้ดำเนินการใด ๆ ซึ่งสามารถช่วยเหลือโปแลนด์ได้เลย ทหารฝรั่งเศส 11 กองพลได้รุกคืบตามแนวรบยาว 32 กิโลเมตรใกล้กับซาร์บรืกเคินและเผชิญหน้ากับการต้านทานที่อ่อนแอของเยอรมนี กองทัพฝรั่งเศสโจมตีลึกเข้าไป 8 กิโลเมตรและยึดหมู่บ้านได้ราว 20 หมู่บ้านซึ่งกองทัพเยอรมันอพยพกลับไปโดยปราศจากการสู้รบ อย่างไรก็ตาม การโจมตีอย่างไม่เต็มใจนี้ถูกยับยั้งหลังจากฝรั่งเศสยึดป่าวานท์ได้ ซึ่งเป็นพื้นที่ฝังทุ่นระเบิดอย่างหนาแน่นสามตารางกิโลเมตรของเยอรมนี

การโจมตีมิได้เบี่ยงเบนความสนใจของกองทัพเยอรมันแต่อย่างใด การรุกรานเต็มกำลังดำเนินการโดยทหาร 40 กองพล รวมไปถึง 1 กองพลยานเกราะ 3 กองพลยานยนต์ กรมทหารปืนใหญ่ 78 กรม และกองพันรถถัง 40 กองพัน เมื่อวันที่ 12 กันยายน สถาสงครามสูงสุดอังกฤษ-ฝรั่งเศสประชุมกันเป็นครั้งแรกที่แอ็บวิลล์ ฝรั่งเศส มีการตัดสินใจว่าปฏิบัติการรุกรานใด ๆ จะต้องถูกยับยั้งในทันที พลเอกมอริส กาเมอแล็งสั่งการให้ทหารของเขาหยุด "ไม่เข้าใกล้เกินกว่า 1 กิโลเมตร" จากตำแหน่งของเยอรมนีตามแนวซีกฟรีด โปแลนด์ไม่ทราบถึงการตัดสินใจนี้ กาเมอแล็งกลับแจ้งแก่จอมพลเอ็ดเวิร์ด ริดซ์ สมิกลี่ว่าครึ่งหนึ่งของกองกำลังทั้งหมดของเขากำลังรบอยู่กับข้าศึก และการโจมตีของฝรั่งเศสได้ทำให้กองทัพเยอรมันอย่างน้อย 6 กองพลถอนตัวออกจากโปแลดน์ ในวันรุ่งขึ้น ผู้บัญชาการทูตทหารฝรั่งเศสประจำโปแลนด์ นายพลหลุยส์ โฟลี รายงานแก่เสนาธิการโปแลนด์ นายพลเวนสเลาส์ สตาชีวิกซ์ ว่าแผนการรุกรานครั้งใหญ่ในแนวรบด้านตะวันตกได้เลื่อนจากวันที่ 17 กันยายนไปเป็นวันที่ 20 กันยายน ในขณะเดียวกัน กองทัพฝรั่งเศสได้รับคำสั่งให้ถอนตัวกลับค่ายทหารของตนเองหลังแนวมากิโนต์ ซึ่งได้เป็นจุดเริ่มต้นของสงครามลวง
# พระนางชินด็อกแห่งชิลลา
สมเด็จพระราชินีชินด็อกแห่งชิลลา (ค.ศ. 647 - ค.ศ. 654Il-yeon: Samguk Yusa: Legends and History of the Three Kingdoms of Ancient Korea, translated by Tae-Hung Ha and Grafton K. Mintz. Book One, page 57. Silk Pagoda (2006). ISBN 1596543485) เป็นราชินีแห่งชิลลา หนึ่งใน สามราชอาณาจักรเกาหลี จากปี ค.ศ. 647 ถึง 654 พระนางเป็นผู้ปกครององค์ที่ 28 ของอาณาจักรและเป็นราชินีองค์ที่ 2 ต่อจาก พระนางซ็อนด็อกแห่งชิลลา รัชกาลก่อนหน้า ในรัชสมัยของพระองค์ ชิลลาแข่งกับแพ็กเจเพื่อขอความโปรดปรานจากราชสำนักถัง พระนางยังเป็นที่รู้จักจากการเขียนบทกวีของ จักรพรรดิถังไท่จง แห่งราชวงศ์ถัง

พระนางสามารถสร้างความเข้มแข็งให้ชิลลาและเพิ่มความในการป้องกันมากขึ้นและสร้างความความสัมพันธ์กับจีนให้มั่นคงยิ่งขึ้น ด้วยความพยายามของพระองค์จึงเป็นผู้ที่วางรากฐานสำหรับการรวมกันของทั้งสามอาณาจักร คืออาณาจักรชิลลา อาณาจักรแพ็กเจและอาณาจักรโคกูรยอ

 พระราชวงศ์ 
พระบิดา
คัลมุนวัง กุกบัน

พระราชมารดา
เจ้าหญิงว็อลมย็อง ตระกูล พัก  월명부인 박씨
# เนเชอรัล
เนเชอรัล  เป็นเครื่องหมายที่อยู่หน้าโน้ตตัวใดจะทำให้โน้ตดนตรีตัวนั้นเป็นเสียงปกติ เช่น ถ้าในเพลงนั้นมีทีแฟลตอยู่ข้างหน้าเพลง ก็ต้องเล่นทีแฟลตทั้งเพลง แต่ถ้าจะเล่นเป็นเสียงธรรมดาก็ใส่เครื่องหมายเนเชอรัลไปข้างหน้าโน้ตตัวนั้น
หมวดหมู่:ดนตรี
# ดันแคน แอร์ลี เจมส์
ดันแคน แอร์ลี เจมส์  หรือชื่อเดิม ดันแคน แคมป์เบล  เกิดวันที่ 23 พฤษภาคม ค.ศ. 1961 เป็นทั้งนักมวยไทยและมวยคิกบ็อกซิ่งชาวสกอตแลนด์ เขาได้เข้าศึกษาในโรงเรียนที่มีการชำระค่าธรรมเนียมซึ่งมีชื่อว่า โรงเรียนคีล ที่โรงเรียนแห่งนี้เขาได้เข้าร่วมแข่งขันกีฬาในฐานะของนักกีฬารักบี้ จากนั้น แคมเบลได้ย้ายไปบอสตัน แมสซาชูเซตส์ ประเทศสหรัฐอเมริกา และเป็นมือกลองของวงดนตรีหนึ่ง ก่อนที่จะเดินทางกลับสู่สกอตแลนด์อีกครั้งในฐานะของนักมวยไทยรุ่นเฮฟวีเวท และได้เปลี่ยนชื่อของเขาจาก "ดันแคน แคมเบล" มาเป็น "แอร์ลี เจมส์"

ในการเป็นนักแข่งขันกีฬาต่อสู้ เจมส์ได้เข้าร่วมการแข่งขันมวยไทยโลกและคิกบ็อกซิ่งหกรายการ โดยถือได้ว่า เขาเป็นชาวสกอตคนแรกที่ได้เป็นแชมเปี้ยนทั้งในการแข่งขันมวยไทยและคิกบ็อกซิ่ง รวมทั้งเป็นชาวสกอตคนแรกและคนเดียวที่เข้าร่วมการต่อสู้ในการแข่งขันเค-วันที่จัดขึ้นในประเทศญี่ปุ่น

ในปี ค.ศ. 2008 ช่วงการสิ้นสุดอาชีพนักชกของเขา เจมส์ได้กลายมาเป็นครูผู้สอนวิชามวยไทยรวมทั้งศิลปะการต่อสู้แบบผสม โดยจัดสอนในรูปแบบธุรกิจที่เขาจัดตั้งขึ้นด้วยตนเองซึ่งมีชื่อว่า แบทเทิลกรุ๊ป อินเตอร์เนชั่นแนล นอกจากนี้ เขายังได้จัดตั้งสหพันธ์สกอตทิชคิกบ็อกซิ่ง  โดยสมาชิกของสมาคมจะใช้รูปแบบการต่อสู้ ‘สแตน-อัพ’ ฟูล-คอนแท็ก แบบไทย, ไฮคิก คิกบ็อกซิ่ง, โลคิก คิกบ็อกซิ่ง และใช้กติกาแบบ เค-วันในสกอตแลนด์

หลังจากแขวนนวม ดันแคนได้รับการฝึกสอนใหม่ในฐานะนักแสดง และได้ร่วมแสดงในภาพยนตร์เป็นจำนวนหลายเรื่อง รวมถึงเป็นนักแสดงรับเชิญในบทหนึ่งของภาพยนตร์เรื่อง Perfect Sense ซึ่งนำแสดงโดย อีวาน แมคเกรเกอร์
# พฤติกรรมผู้บริโภค
พฤติกรรมผู้บริโภค หมายถึง

การศึกษาพฤติกรรมของผู้บริโภคมีรากฐานมาจากพฤติกรรมการซื้อของผู้บริโภค ซึ่งแสดงบทบาทที่แตกต่างกันสามบทบาทได้แก่ ผู้ใช้ ผู้จ่าย และผู้ซื้อ ผลการวิจัยได้แสดงว่าพฤติกรรมผู้บริโภคนั้นยากที่จะพยากรณ์ แม้กระทั่งโดยผู้เชี่ยวชาญในสาขานั้นเอง  การตลาดความสัมพันธ์คือสิ่งหนึ่งที่ทรงคุณค่าและมีอิทธิพลสำหรับการวิเคราะห์พฤติกรรมผู้บริโภค เพราะมันมีจุดสนใจที่โดดเด่นในการรื้อฟื้นความหมายที่แท้จริงของการตลาด ด้วยการยอมรับความสำคัญของลูกค้าหรือผู้ซื้อ การรักษาผู้บริโภค การจัดการความสัมพันธ์ต่อผู้บริโภค การปรับตามปัจเจกบุคคล การปรับตามผู้บริโภค และการตลาดหนึ่งต่อหนึ่ง ก็เป็นสิ่งที่ได้ให้ความสำคัญมากขึ้น การทำหน้าที่เชิงสังคมสามารถจัดประเภทเป็นทางเลือกของสังคมและการทำหน้าที่สวัสดิการ

พฤติกรรมผู้บริโภคมีผลต่อความสำเร็จของธุรกิจ ดังนั้นการศึกษาพฤติกรรมผู้บริโภคจะทำให้สามารถสร้างกลยุทธ์ทางการตลาดที่สร้างความพึงพอใจให้แก่ผู้บริโภคและความสามารถในการค้นหาทางแก้ไข พฤติกรรมในการตัดสินใจซื้อสินค้าของผู้บริโภคในสังคมได้ถูกต้องและสอดคล้องกับความสามารถในการตอบสนองของธุรกิจมากยิ่งขึ้น ที่สำคัญจะช่วยในการพัฒนาตลาดและพัฒนาผลิตภัณฑ์ให้ดีขึ้นอย่างต่อเนื่อง ผู้บริโภคที่ฉลาด นอกจากจะต้องมีหลักเกณฑ์ในการเลือกซื้อสินค้าบริการแล้ว จะต้องรอบรู้เท่าทันกลวิธี เทคนิค และกลฉ้อฉลต่าง ๆ ที่ใช้ในการขายสินค้าและบริการ รวมถึงสามารถปกป้องสิทธิที่ตนเองพึงได้รับด้วย การเรียนรู้การเป็น ผู้บริโภคที่ฉลาด จะทำให้ทราบและสามารถลำดับความสำคัญของทางเลือกต่าง ๆ ในการใช้เงิน ตลอดจนรู้จักหลักเกณฑ์ในการเลือกซื้อและใช้สินค้าและบริการ
# พระเจ้าชินฮึงแห่งชิลลา
พระเจ้าชินฮึงแห่งชิลลา (,) เป็นกษัตริย์ลำดับที่ 24 แห่งอาณาจักรชิลลาIl-yeon: Samguk Yusa: Legends and History of the Three Kingdoms of Ancient Korea, translated by Tae-Hung Ha and Grafton K. Mintz. Book One, page 52. Silk Pagoda (2006).  หนึ่งในสามก๊กแห่งเกาหลี เป็นหนึ่งในกษัตริย์ที่ยิ่งใหญ่ของชิลลาและเป็นผู้ขยายดินแดนของให้ชิลลากว้างใหญ่ขึ้นและได้ทำสงครามกับพระเจ้าซอง กษัตริย์ที่ 26 ของแพ็กเจ ที่สมรภูมิเหนือแม่น้ำฮัน พระองค์ชนะการต่อสู้นี้และขยายอาณาเขตของชิลลาอย่างกว้างขวาง

 ครองราชย์ 
พระเจ้าชินฮึงแห่งชิลลาครองราชย์ตั้งแต่อายุยังน้อยสืบต่อจาก พระเจ้าพ็อบฮึง (Beopheung ค.ศ.514-540) ตั้งแต่พระชนมายุเพียง 7 พรรษาซึ่งยังเด็กเกินไปปกครองอาณาจักรในเวลานั้นพระราชมารดาของพระองค์เป็นผู้สำเร็จราชการต่อมาพระองค์ได้แสดงอำนาจของกษัตริย์ที่แท้จริงของชิลลาโดยการแต่งตั้งอีซาบูเป็นหัวหน้าฝ่ายทหารที่เกิดขึ้นในปี ค.ศ. 541 ในขณะที่พระองค์ใช้สันติภาพเป็นนโยบายของพระองค์กับอาณาจักรเพื่อนบ้านโดยท่านเป็นพันธมิตรกับแพ็กเจเพื่อให้สามารถโจมตีอาณาจักรทางเหนือคือโคกูรยอจากผลของนโยบายนี้ใช้พันธมิตรโจมตีในศึกที่แม่น้ำฮัน ชัยชนะจึงตกเป็นของอาณาจักรแพ็กเจและอาณาจักรชิลลา ซึ่งทั้งสองมีข้อตกลงที่แยกดินแดนให้เท่าเทียมกัน

กษัตริย์องค์ที่ 26 แห่งแพ็กเจภายหลังจากถูกชิลลาและโคกูรยอโจมตีพ่ายแพ้ระหว่างเดินทางกลับถูกจับโดยหน่วยลาดตระเวนของชิลลาและถูกสังหารพร้อมกับบรรดาผู้ที่ติดตามพระองค์ พระเจ้าชินฮึงพัฒนาบ้านเมืองเป็นเวลาเจ็ดปี ก่อนที่จะส่งแม่ทัพอีซาบู เพื่อพิชิต Daegaya ในปี ค.ศ. 561 พระเจ้าชินฮึงมีรับสั่งให้สร้างเมืองในพื้นที่ใหม่ของเขาและจัดตั้งจังหวัดขึ้นในอาณาจักรซึ่งเป็นดีต่อการพัฒนาวัฒนธรรมในอาณาจักรของเขาใน ค.ศ. 576  ก่อตั้งกลุ่มทหารหนุ่มฮวารัง และพวกเขาจะมามีบทบาทอย่างมากในการรวมสามก๊กเกาหลี พระองค์เสด็จสวรรคตในปีเดียวกันนั้นเอง

ความหวังที่ต้องการรวมพระราชอาณาจักรของพระองค์เพื่อก่อตั้งเกาหลี เพื่อเป็นการรวมชาติ ทำให้ทุกวันนี้พระองค์ได้รับการจดจำในฐานะหนึ่งในผู้ปกครองสูงสุดของชิลลาและเกาหลี
# อาซัตอูอันกัคอาร์ทซัค
อาซัตอูอันกัคอาร์ทซัค (อาร์ทซัคเสรีและมีเอกราช) เป็นเพลงชาติที่ยังไม่เป็นที่ยอมรับของสาธารณรัฐนากอร์โน-คาราบัค ถูกนำไปถูกนำไปใช้เมื่อปี พ.ศ. 2535 คำร้องประพันธ์โดย วาร์ดาน ฮาโกบีอาน ทำนองประพันธ์โดย  อาร์เมน นาซิบิยาน

 เนื้อร้อง 
ภาษาอาร์เมเนียนปริวรรตอักษรโรมัน อาร์เมเนียIPA transcription(Eastern/Artsakh dialect)คำแปลภาษาไทยԱզատ ու անկախ Արցախ,
Քո տուն-ամրոցը կերտեցինք,
Պատմությունը մեր երկրի
Մեր սուրբ արյամբ մենք սերտեցինք։Azat u ankax Arc'ax,
K'o tun-amroc'ë kertec'ink',
Patmut'junë mer jerkri
Mer surb arjamb menk' sertec'ink'.[ɑzɑt u ɑnkɑχ ɑɹt͡sʰɑχ]
[kʰɔ tun-ɑmɹɔt͡sʰə kɛɹtɛt͡sʰinkʰ]
[pɑtmutʰjunə mɛɹ jɛɹkɹi]
[mɛɹ suɹb ɑɹjamb mɛnkʰ sɛɹtɛt͡sʰinkʰ]อาร์ทซัคอันป็นเอกราชและมีอิสระ
เราได้สร้างบ้านอันเป็นปราการของเรา
ประวัติศาสตร์ของประเทศเรา
เราได้พิทักษ์ไว้ด้วยเลือดของเราԴու բերդ ես անառիկ,
Բարձունք սրբազան, վեհ անուն,
Մասունք աստվածային,
Քեզնով ենք հավերժանում։Du berd jes anar'ik,
Bardzunk' srbazan, veh anun,
Masunk' astvacajin,
K'eznu jenk' haveržanum.[tu bɛɹt jɛs ɑnɑrik]
[bɑɹd͡zunkʰ sɹ̩bɑzɑn, vɛh ɑnun]
[mɑsunkʰ ɑstvɑt͡sɑjin]
[kʰɛznu jɛnkʰ hɑvɛɹʒɑnum]เจ้าคือปราการอันมิอาจมีผู้ใดหาญหักลงได้
คือยอดเขาศักดิ์สิทธิ์ คือนามอันทรงเกียรติ
คือพรของพระผู้เป็นเจ้า
เราได้ทำให้เจ้าดำรงอยู่ตลอดกาลԴու մեր լույս հայրենիք,
Երկիր, հայրենյաց դուռ սիրո
Ապրիր դու միշտ խաղաղ,
Մեր հին ու նոր Ղարաբաղ։Du mer lujs Hajrenik',
Jerkir, Hajrenjac' dur' siro
Aprir du mišt xaqaq,
Mer hin u nor Qarabaq.[tu mɛɹ lujs hɑjɹɛnikʰ]
[jɛɹkiɹ, hɑjɹɛnjɑt͡sʰ tur siɹɔ]
[ɑpɹiɹ tu miʃt χɑʟ̠ɑʟ̠]
[mɛɹ hin u nɔɹ ʟ̠ɑɹɑbɑʟ̠]เจ้าผู้เป็นแผ่นดินเกิดผู้มอบซึ่งแสงประทีปเอย
แผ่นดินอันเป็นประตูแห่งความรักต่อปิตุภูมิเอย
จงมีชีวิตอยู่ด้วยสันติสุขเป็นนิจ
ทั้งคาราบัคเก่าและใหม่อันเป็นของเราՔաջերն ենք մենք հայկազուն,
Մռավ ենք, Քիրս ենք ու Թարթառ,
Մեր վանքերով լեռնապահ՝
Անհաղթելի մի բուռ աշխարհ։Khaǯern jenk' menk' Hajkazun,
Mřav jenk', K'irs jenk' u T'art'ar',
Mer vank'eru ler'napah,
Anhaqt'eli mi buř ašxarh:[kʰɑd͡ʒɛɹn jɛnkʰ mɛnkʰ hɑjkɑzun]
[mrɑv jɛnkʰ, kʰiɹs jɛnkʰ u tʰɑɹtʰɑr]
[mɛɹ vɑnkʰɛɹu lɛrnɑpɑh]
[ɑnhɑʟ̠tʰɛli mi bur ɑʃχɑɹ]เราคือลูกหลานผู้แกล้วกล้าแห่งฮาอิค
เช่นเดียวกับ มรอฟ เคียร์ส และตาร์ตาร์อันไม่มีที่สิ้นสุด
ด้วยหมู่อารามในผาสูงของเรา
จงยังให้ประเทศของเราอยู่ยงคงกระพันเถิด

 แหล่งข้อมูลอื่น 
 Symbols of Statehood  - The website for the Government of Nagorno-Karabakh has a page on national symbols that include an instrumental version of the anthem.
 State Symbols - The website for the President of the NKR also has a page on state symbols that features an English translation of the lyrics along with the same instrumental version.

อาร์ทซัค
# ตำบลห้วยโก๋น
ห้วยโก๋น เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันตกของตัวอำเภอ เป็นที่ตั้งของที่ว่าการอำเภอเฉลิมพระเกียรติ

 ที่ตั้ง 
 ทิศเหนือ ติดต่อเมืองเงิน แขวงไชยบุรี ประเทศลาว
 ทิศตะวันออก ติดต่อตำบลขุนน่าน อำเภอเฉลิมพระเกียรติ
 ทิศใต้ ติดต่อตำบลงอบ อำเภอทุ่งช้าง
 ทิศตะวันตก ติดต่อตำบลปอน อำเภอทุ่งช้างราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอเฉลิมพระเกียรติ จังหวัดน่าน

 การแบ่งเขตการปกครอง 
 การปกครองส่วนภูมิภาค 
แบ่งการปกครองเป็น 7 หมู่บ้าน ได้แก่
หมู่ 1 บ้านห้วยโก๋น
หมู่ 2 บ้านสบปืน
หมู่ 3 บ้านห้วยดง 
หมู่ 4 บ้านปิน
หมู่ 5 บ้านปางหก 
หมู่ 6 บ้านใหม่ไชยธงรัตน์
หมู่ 7 บ้านห้วยทรายขาว

 การปกครองส่วนท้องถิ่น 
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลห้วยโก๋น มีพื้นที่ครอบคลุมตำบลห้วยโก๋นทั้งหมด 

 สถานที่สำคัญ 
 ที่ว่าการอำเภอเฉลิมพระเกียรติ
 โรงพยาบาลเฉลิมพระเกียรติ
 โรงพยาบาลส่งเสริมสุขภาพตำบลห้วยโก๋น บ้านห้วยโก๋น
 สถานีตำรวจภูธรเฉลิมพระเกียรติ
 สำนักงานองค์การบริหารส่วนตำบลห้วยโก๋น
 โรงเรียนมัธยมพระราชทานเฉลิมพระเกียรติ
 จุดผ่านแดนถาวรสากลห้วยโก๋น-น้ำเงิน
# ตำบลขุนน่าน
ขุนน่าน เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันออกของตัวอำเภอ

 ที่ตั้ง 
 ทิศเหนือ ติดต่อเมืองเงิน แขวงไชยบุรี ประเทศลาว 
 ทิศตะวันออก ติดต่อเมืองหงสา เมืองไซสะถาน แขวงไชยบุรี ประเทศลาว 
 ทิศใต้ ติดต่อตำบลบ่อเกลือเหนือ อำเภอบ่อเกลือ 
 ทิศตะวันตก ติดต่อตำบลห้วยโก๋น อำเภอเฉลิมพระเกียรติ ตำบลงอบ ตำบลทุ่งช้าง อำเภอทุ่งช้าง และตำบลภูคา อำเภอปัวราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอเฉลิมพระเกียรติ จังหวัดน่าน

 การแบ่งเขตการปกครอง 
 การปกครองส่วนภูมิภาค 
แบ่งการปกครองเป็น 15 หมู่บ้าน ได้แก่
หมู่ 1 บ้านง้อมเปา
หมู่ 2 บ้านเปียงก่อ
หมู่ 3 บ้านด่าน
หมู่ 4 บ้านเปียงซ้อ
หมู่ 5 บ้านนาคุ
หมู่ 6 บ้านห้วยฟอง
หมู่ 7 บ้านสะจุก
หมู่ 8 บ้านสะเกี้ยง
หมู่ 9 บ้านห้วยปูด
หมู่ 10 บ้านกิ่วจันทร์ 
หมู่ 11 บ้านน้ำช้าง
หมู่ 12 บ้านน้ำรีพัฒนา 
หมู่ 13 บ้านบวกหญ้า
หมู่ 14 บ้านบวกอุ้ม
หมู่ 15 บ้านห้วยเต๋ย

 การปกครองส่วนท้องถิ่น 
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลขุนน่าน มีพื้นที่ครอบคลุมตำบลขุนน่านทั้งหมด 

 สถานที่สำคัญ 
 สำนักงานองค์การบริหารส่วนตำบลขุนน่าน
 โรงพยาบาลส่งเสริมสุขภาพตำบลขุนน่าน บ้านด่าน
 โรงพยาบาลส่งเสริมสุขภาพตำบลขุนน่าน บ้านน้ำรีพัฒนา
 อนุสรณ์สถานภูพยัคฆ์และสำนัก 708
 โครงการหลวงภูพยัคฆ์
 สถานีพัฒนาที่สูงบ้านสะจุก–สะเกี้ยง
 หน่วยจัดการต้นน้ำขุนน่าน
# ตำบลบ่อเกลือเหนือ
บ่อเกลือเหนือ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือสุดของตัวอำเภอ

 ที่ตั้ง 
 ทิศเหนือ ติดต่อตำบลขุนน่าน อำเภอเฉลิมพระเกียรติ
 ทิศตะวันออก ติดต่อเมืองไชยบุรี แขวงไชยบุรี ประเทศลาว 
 ทิศใต้ ติดต่อตำบลดงพญา อำเภอบ่อเกลือ 
 ทิศตะวันตก ติดต่อตำบลภูคา อำเภอปัวราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอบ่อเกลือ จังหวัดน่าน

 การแบ่งเขตการปกครอง 
 การปกครองส่วนภูมิภาค 
แบ่งการปกครองเป็น 10 หมู่บ้าน ได้แก่ ราชกิจจานุเบกษา ประกาศกระทรวงมหาดไทย เรื่อง เรียงลําดับหมู่บ้านในท้องที่ตําบลบ่อเกลือเหนือ อําเภอบ่อเกลือ จังหวัดน่าน
หมู่ 1 บ้านเวร
หมู่ 2 บ้านสะไล
หมู่ 3 บ้านบ่อหยวก 
หมู่ 4 บ้านน้ำจูน
หมู่ 5 บ้านน้ำกึ๋น
หมู่ 6 บ้านน้ำว้า
หมู่ 7 บ้านห้วยขวาก (หมู่ที่ 11 เดิม)
หมู่ 8 บ้านห้วยป๋อ
หมู่ 9 บ้านบ่อหยวกใต้ (รับพื้นที่หมู่ที่ 7 บ้านห้วยขาบ)ราชกิจจานุเบกษา ประกาศกระทรวงมหาดไทย เรื่อง การยุบหมู่บ้านห้วยขาบ หมู่ที่ ๗ ตําบลบ่อเกลือเหนือ อําเภอบ่อเกลือ จังหวัดน่าน
หมู่ 10 บ้านสะเละ

 การปกครองส่วนท้องถิ่น 
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ่อเกลือเหนือ มีพื้นที่ครอบคลุมตำบลบ่อเกลือเหนือทั้งหมด
# ตำบลปอน
ปอน เป็นตำบลหนึ่งในอำเภอทุ่งช้าง จังหวัดน่าน ตั้งอยู่บริเวณทิศเหนือสุดของตัวอำเภอ

 ที่ตั้ง 
 ทิศเหนือ ติดต่อเขตเซียงฮ่อน แขวงไชยบุรี ประเทศลาว 
 ทิศตะวันออก ติดต่อตำบลห้วยโก๋น อำเภอเฉลิมพระเกียรติ 
 ทิศใต้ ติดต่อตำบลงอบ อำเภอทุ่งช้าง 
 ทิศตะวันตก ติดต่อเมืองเซียงฮ่อน แขวงไชยบุรี ประเทศลาวราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอทุ่งช้าง จังหวัดน่าน

การปกครองส่วนภูมิภาค
แบ่งการปกครองเป็น 8 หมู่บ้าน ได้แก่
หมู่ 1 บ้านน้ำเลียง
หมู่ 2 บ้านไร่ไทรงาม
หมู่ 3 บ้านหล่ายทุ่ง 
หมู่ 4 บ้านหนองคำ
หมู่ 5 บ้านใหม่
หมู่ 6 บ้านปอน
หมู่ 7 บ้านป่าเปือย
หมู่ 8 บ้านเฉลิมราช

 การปกครองส่วนท้องถิ่น 
องค์การบริหารส่วนตำบลปอนมีพื้นที่ครอบคลุมตำบลปอนทั้งหมด
# ตำบลดงพญา
ดงพญา เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือของตัวอำเภอ  ตำบลดงพญาตั้งขึ้นเมื่อปี พ.ศ. 2539 โดยการแยกจากตำบลบ่อเกลือเหนือ  ส่วนที่มาของชื่อตำบลดงพญา จากคำบอกเล่าว่าในอดีตมีผู้นำหรือผู้ปกครองชุมชนจะมียศเป็นเจ้าพระยาสืบต่อกันมาเป็นจำนวนมากเช่น เจ้าพระปิ่น เจ้าพระสาร เจ้าพระยาแก้ว และเจ้าพระยากองแล เป็นต้น จึงเกิดเป็นที่มาของชื่อ ตำบลดงพญา ตำบลดงพญาแบ่งออกเป็น 7 หมู่บ้าน

 ที่ตั้ง 
 ทิศเหนือ ติดต่อตำบลบ่อเกลือเหนือ อำเภอบ่อเกลือ
 ทิศตะวันออก ติดต่อเมืองไชยบุรีและเมืองเพียง แขวงไชยบุรี ประเทศลาว 
 ทิศใต้ ติดต่อตำบลบ่อเกลือใต้ อำเภอบ่อเกลือ 
 ทิศตะวันตก ติดต่อตำบลภูคา อำเภอปัว ราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอบ่อเกลือ จังหวัดน่าน

 การแบ่งเขตการปกครอง 
 การปกครองส่วนภูมิภาค 
แบ่งการปกครองเป็น 8 หมู่บ้าน ได้แก่
หมู่ 1 บ้านสะปัน
หมู่ 2 บ้านห้วยโทน
หมู่ 3 บ้านสว้าเหนือ
หมู่ 4 บ้านน้ำแคะ
หมู่ 5 บ้านขุนน้ำจอน
หมู่ 6 บ้านห้วยหมี
หมู่ 7 บ้านสะว้า
หมู่ 8 บ้านห้วยขาบ

 การปกครองส่วนท้องถิ่น 
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลดงพญา มีพื้นที่ครอบคลุมตำบลดงพญาทั้งหมด

 สถานที่สำคัญ 
อุทยานแห่งชาติขุนน่าน
# ตำบลชนแดน (อำเภอสองแคว)
ชนแดน เป็นตำบลหนึ่งในอำเภอสองแคว จังหวัดน่าน ตั้งอยู่บริเวณทิศเหนือสุดของตัวอำเภอ

 ที่ตั้ง 
 ทิศเหนือ ติดต่อเมืองเซียงฮ่อน และเมืองคอบ แขวงไชยบุรี ประเทศลาว 
 ทิศตะวันออก ติดต่อตำบลทุ่งช้างและตำบลและ อำเภอทุ่งช้าง 
 ทิศใต้ ติดต่อตำบลนาไร่หลวง อำเภอสองแคว 
 ทิศตะวันตก ติดต่อตำบลยอด อำเภอสองแควราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอสองแคว จังหวัดน่าน

 การแบ่งเขตการปกครอง 
 การปกครองส่วนภูมิภาค 
แบ่งการปกครองเป็น 9 หมู่บ้าน ได้แก่
หมู่ 1 บ้านห้วยเลา
หมู่ 2 บ้านวังเสา
หมู่ 3 บ้านน้ำปาน 
หมู่ 4 บ้านห้วยแกลบ
หมู่ 5 บ้านปางกอม
หมู่ 6 บ้านสบพาง
หมู่ 7 บ้านน้ำหลุ
หมู่ 8 บ้านห้วยมอย
หมู่ 9 บ้านใหม่ชายแดน

 การปกครองส่วนท้องถิ่น 
องค์การบริหารส่วนตำบลชนแดนมีพื้นที่ครอบคลุมตำบลชนแดนทั้งหมด

 สถานที่สำคัญ 
 สำนักงานองค์การบริหารส่วนตำบลชนแดน
 โรงพยาบาลส่งเสริมสุขภาพตำบลชนแดน บ้านวังเสา
 จุดผ่อนปรนการค้าไทย-ลาว บ้านใหม่ชายแดน
# ตำบลดู่พงษ์
ดู่พงษ์ เป็นตำบลหนึ่งในอำเภอสันติสุข จังหวัดน่าน เป็นที่ตั้งของที่ว่าการอำเภอสันติสุข

 ที่ตั้งและอาณาเขต 
ตำบลดู่พงษ์มีอาณาเขตติดต่อกับอำเภอและจังหวัดใกล้เคียงดังนี้
 ทิศเหนือ ติดต่อตำบลป่าแลวหลวง อำเภอสันติสุข
 ทิศตะวันออก ติดต่อตำบลพงษ์ อำเภอสันติสุข
 ทิศใต้ ติดต่อตำบลฝายแก้ว อำเภอภูเพียง 
 ทิศตะวันตก ติดต่อตำบลเมืองจัง อำเภอภูเพียง
 การแบ่งเขตการปกครอง 
 การปกครองส่วนภูมิภาค 
ตำบลดู่พงษ์แบ่งพื้นที่การปกครองออกเป็น 8 หมู่บ้าน ได้แก่
หมู่ 1บ้านน้ำโซ้ง(Ban Nam Song)หมู่ 2บ้านดู่พงษ์(Ban Du Phong)หมู่ 3บ้านภูแยง(Ban Phu Yaeng)หมู่ 4บ้านดอนดู่พงษ์(Ban Don Du Phong)หมู่ 5บ้านโป่งคำ(Ban Pong Kham)หมู่ 6บ้านกิ่วม่วง(Ban Kio Muang)หมู่ 7บ้านต้นผึ้ง(Ban Ton Phueng)หมู่ 8บ้านพวงพยอม(Ban Phuang Phayom)

 การปกครองส่วนท้องถิ่น 
ท้องที่ตำบลดู่พงษ์ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลดู่พงษ์ ครอบคลุมพื้นที่ตำบลดู่พงษ์ทั้งหมด ซึ่งเป็นสภาตำบลดู่พงษ์ที่จัดตั้งขึ้นในปี พ.ศ. 2516 วันที่ 24 สิงหาคม พ.ศ. 2516 และยกฐานะขึ้นเป็นองค์การบริหารส่วนตำบลดู่พงษ์ในวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539

 สถานที่สำคัญ 
ที่ว่าการอำเภอสันติสุข
โรงพยาบาลสันติสุข
สถานีตำรวจภูธรสันติสุข
วัดบ้านภูแยง
โรงเรียนสันติสุขพิทยาคม
# ตำบลภูฟ้า
ภูฟ้า เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้สุดของตัวอำเภอ โดยแยกออกจากตำบลบ่อเกลือใต้เมื่อวันที่ 29 กรกฎาคม พ.ศ. 2534 จำนวน 5 หมู่บ้าน และต่อมาได้จัดตั้งหมู่ที่ 6 บ้านห้วยลอย ทำให้มีการปกครอง 6 หมู่บ้านจนถึงปัจจุบัน

 ที่ตั้ง 
 ทิศเหนือ ติดต่อตำบลบ่อเกลือใต้ อำเภอบ่อเกลือ
 ทิศตะวันออก ติดต่อเมืองเพียง แขวงไชยบุรี ประเทศลาว 
 ทิศใต้ ติดต่อตำบลแม่จริม อำเภอแม่จริม และตำบลพงษ์ อำเภอสันติสุข 
 ทิศตะวันตก ติดต่อตำบลบ่อเกลือใต้ อำเภอบ่อเกลือ ราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอบ่อเกลือ จังหวัดน่าน

 การแบ่งเขตการปกครอง 
 การปกครองส่วนภูมิภาค 
แบ่งการปกครองเป็น 6 หมู่บ้าน ได้แก่
หมู่ 1 บ้านนากอก
หมู่ 2 บ้านห่างทางหลวง
หมู่ 3 บ้านผาสุข
หมู่ 4 บ้านสบมาง
หมู่ 5 บ้านห้วยล้อม
หมู่ 6 บ้านห้วยลอย

 การปกครองส่วนท้องถิ่น 
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลภูฟ้า มีพื้นที่ครอบคลุมตำบลภูฟ้าทั้งหมด

 สถานที่สำคัญ 
ศูนย์ภูฟ้าพัฒนา
# ตำบลบ่อเกลือใต้
บ่อเกลือใต้ เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้ของตัวอำเภอ เป็นที่ตั้งของที่ว่าการอำเภอบ่อเกลือ

 ที่ตั้ง 
 ทิศเหนือ ติดต่อตำบลดงพญา อำเภอบ่อเกลือ
 ทิศตะวันออก ติดต่อเมืองเพียง แขวงไชยบุรี ประเทศลาว
 ทิศใต้ ติดต่อตำบลภูฟ้า อำเภอบ่อเกลือ
 ทิศตะวันตก ติดต่อตำบลภูคา ตำบลศิลาเพชร และตำบลอวน อำเภอปัวราชกิจจานุเบกษา ประกาศกระทรวงมหาดไทย เรื่อง การกำหนดเขตตำบลในท้องที่อำเภอบ่อเกลือ จังหวัดน่าน

 การแบ่งเขตการปกครอง 
 การปกครองส่วนภูมิภาค 
แบ่งการปกครองเป็น 15 หมู่บ้าน ได้แก่
หมู่ 1 บ้านบ่อหลวง
หมู่ 2 บ้านผาคับ
หมู่ 3 บ้านนาขาม 
หมู่ 4 บ้านผักเฮือก
หมู่ 5 บ้านนาขวาง
หมู่ 6 บ้านนาคอก
หมู่ 7 บ้านนาเปรื่อง
หมู่ 8 บ้านดงผาปูน
หมู่ 9 บ้านน้ำหมาว
หมู่ 10 บ้านยอดดอยวัฒนา
หมู่ 11 บ้านก่อก๋วง
หมู่ 12 บ้านหนองน่าน
หมู่ 13 บ้านน้ำแพะ
หมู่ 14 บ้านนาบง
หมู่ 15 บ้านห้วยโป่ง

 การปกครองส่วนท้องถิ่น 
พื้นที่ทั้งหมดของตำบลบ่อเกลือใต้อยู่ในเขตเทศบาลตำบลบ่อเกลือใต้ ซึ่งยกฐานะจากองค์การบริหารส่วนตำบลบ่อเกลือใต้เมื่อ พ.ศ. 2556

 สถานที่สำคัญ 
ที่ว่าการอำเภอบ่อเกลือ
โรงพยาบาลบ่อเกลือ
สถานีตำรวจภูธรบ่อเกลือ
โรงเรียนบ่อเกลือ
# ตำบลป่าแลวหลวง
ป่าแลวหลวง เป็นตำบลหนึ่งในอำเภอสันติสุข จังหวัดน่าน

 ที่ตั้งและอาณาเขต 
ตำบลป่าแลวหลวงมีอาณาเขตติดต่อกับอำเภอและจังหวัดใกล้เคียงดังนี้
 ทิศเหนือ ติดต่อตำบลตาลชุม อำเภอท่าวังผา และตำบลอวน อำเภอปัว
 ทิศตะวันออก ติดต่อตำบลพงษ์ อำเภอสันติสุข
 ทิศใต้ ติดต่อตำบลดู่พงษ์ อำเภอสันติสุข และตำบลเมืองจัง อำเภอภูเพียง
 ทิศตะวันตก ติดต่อตำบลบ่อ อำเภอเมืองน่าน

 การแบ่งเขตการปกครอง 
 การปกครองส่วนภูมิภาค 
ตำบลป่าแลวหลวงแบ่งพื้นที่การปกครองออกเป็น 10 หมู่บ้าน ได้แก่
หมู่ 1บ้านป่าแลว(Ban Pa Laeo)หมู่ 5 (เดิม) โอนมาจากตำบลดู่พงษ์หมู่ 2บ้านอภัยคีรี(Ban Aphai Khiri)หมู่ 10 (เดิม) โอนมาจากตำบลดู่พงษ์หมู่ 3บ้านดอนอภัย(Ban Don Aphai)หมู่ 12 (เดิม) โอนมาจากตำบลดู่พงษ์หมู่ 4บ้านป่าอ้อย(Ban Pa Oi)หมู่ 4 (เดิม) โอนมาจากตำบลดู่พงษ์หมู่ 5บ้านสบยาง(Ban Sop Yang)หมู่ 6 (เดิม) โอนมาจากตำบลดู่พงษ์หมู่ 6บ้านดอนไชย(Ban Don Chai)หมู่ 8 (เดิม) โอนมาจากตำบลดู่พงษ์หมู่ 7บ้านน่านมั่นคง(Ban Nan Mankhong)หมู่ 8บ้านแก่งโสภา(Ban Kaeng Sopha)หมู่ 9บ้านหลวงเจริญราษฎร์(Ban Luang Charoen Rat)หมู่ 10บ้านพนาไพร(Ban Phana Phrai)

 การปกครองส่วนท้องถิ่น 
ท้องที่ตำบลป่าแลวหลวง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลป่าแลวหลวง ครอบคลุมพื้นที่ตำบลป่าแลวหลวงทั้งหมด ซึ่งเป็นสภาตำบลป่าแลวหลวงที่จัดตั้งขึ้นในปี พ.ศ. 2521 วันที่ 15 สิงหาคม พ.ศ. 2521 และยกฐานะขึ้นเป็นองค์การบริหารส่วนตำบลป่าแลวหลวงในวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539
# ตำบลพงษ์
พงษ์ เป็นตำบลหนึ่งในอำเภอสันติสุข จังหวัดน่าน เป็นที่ตั้งของสถานที่ท่องเที่ยวสำคัญในอำเภอสันติสุข ได้แก่ น้ำตกแม่สะนานซึ่งเป็นน้ำตกเชิงอนุรักษ์ที่มีความสวยงาม ต่อจากน้ำตกแม่สะนานก็จะเป็นลำน้ำว้าซึ่งเป็นสายที่ใช้สำหรับล่องแก่ง ซึ่งจะมีจุดเริ่มต้นที่สบมาง บ้านห้วยลอย อำเภอบ่อเกลือ ซึ่งมีเขตติดต่อกับอำเภอสันติสุข และจะล่องไปสุดสายที่บ้านน้ำว้า บ้านห้วยทรายมูล หรือบ้านหาดไร่ อำเภอแม่จริม 

 ที่ตั้งและอาณาเขต 
ตำบลพงษ์มีอาณาเขตติดต่อกับอำเภอและจังหวัดใกล้เคียงดังนี้
 ทิศเหนือ ติดต่อตำบลอวน อำเภอปัว และตำบลบ่อเกลือใต้ อำเภอบ่อเกลือ 
 ทิศตะวันออก ติดต่อตำบลภูฟ้า อำเภอบ่อเกลือ
 ทิศใต้ ติดต่อตำบลแม่จริม อำเภอแม่จริม และตำบลฝายแก้ว อำเภอภูเพียง 
 ทิศตะวันตก ติดต่อตำบลดู่พงษ์และตำบลป่าแลวหลวง อำเภอสันติสุข

 การแบ่งเขตการปกครอง 
 การปกครองส่วนภูมิภาค 
ตำบลพงษ์แบ่งพื้นที่การปกครองออกเป็น 13 หมู่บ้าน ได้แก่
หมู่ 1บ้านป่าแดด(Ban Pa Daet)หมู่ 7 (เดิม) โอนมาจากตำบลดู่พงษ์หมู่ 2บ้านศรีบุญเรือง(Ban Si Bun Rueang)หมู่ 8 (เดิม) โอนมาจากตำบลดู่พงษ์หมู่ 3บ้านนาเลา(Ban Na Lao)หมู่ 9 (เดิม) โอนมาจากตำบลดู่พงษ์หมู่ 4บ้านหนองใหม่(Ban Nong Mai)หมู่ 10 (เดิม) โอนมาจากตำบลดู่พงษ์หมู่ 5บ้านดอนใหม่(Ban Don Mai)หมู่ 6บ้านพงษ์(Ban Phong)หมู่ 7บ้านศรีนาม่าน(Ban Si Na Man)หมู่ 8บ้านดอนกลาง(Ban Don Klang)หมู่ 9บ้านหัวนา(Ban Hua Na)หมู่ 10บ้านดอนไพรวัลย์(Ban Don Phraiwan)หมู่ 11บ้านราษฎร์-รัฐพัฒนา(Ban Rat-Rat Phatthanaหมู่ 12บ้านปางช้าง(Ban Pang Chang)หมู่ 13บ้านห้วยแฮ้ว(Ban Huai Haeo)

 การปกครองส่วนท้องถิ่น 
ท้องที่ตำบลพงษ์ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลพงษ์ ครอบคลุมพื้นที่ตำบลพงษ์ทั้งหมด ซึ่งเป็นสภาตำบลพงษ์ที่จัดตั้งขึ้นในปี พ.ศ. 2516 วันที่ 24 สิงหาคม พ.ศ. 2516 และยกฐานะขึ้นเป็นองค์การบริหารส่วนตำบลพงษ์ในวันที่ 25 ธันวาคม พ.ศ. 2539 วันที่ 25 ธันวาคม พ.ศ. 2539
# ภาษาลาชิขาว
ภาษาลาชิขาว  มีผู้พูดทั้งหมด 1,602 คนในเวียดนามใกล้กับชายแดนจีน จัดอยู่ในตระกูลภาษาขร้า-ไท กลุ่มขร้า สาขาเก-ชิ เป็นภาษาที่มีวรรณยุกต์ มีรากศัพท์ร่วมกับภาษาลาชิราวร้อยละ 30–40